Xitoy bortida uchta sun’iy yo‘ldosh bo‘lgan “Chanchjen-2” tashuvchi raketani muvaffaqiyatli uchirdi

Xitoy 29-sentabr, juma kuni bortida uchta “Yaogan-30” sun’iy yo‘ldoshi bo‘lgan “Chanchjen-2” tashuvchi raketasini muvaffaqiyatli uchirdi. Bu haqda Xitoy Markaziy televideniyesi ma’lum qildi, deb yozadi “TASS”.

Ma’lum qilinishicha, parvoz mahalliy vaqt bo‘yicha 12:21 da Venchan kosmodromidan (Xaynan provinsiyasi, Janubiy Xitoy) amalga oshirilgan.
Telekanalning ta’kidlashicha, mazkur parvoz raketalarning ushbu seriyasi uchun 251-parvoz bo‘lgan.